ઉદયપુર વેધશાળા
ઉદયપુર સૌર વેધશાળા ઉદયપુર શહેરમાં આવેલી છે. રાજસ્થાનમાં આવેલ ફતેહ સાગર સરોવર પર સ્થિત આ વેધશાળા સૂર્યના નિરીક્ષણ અને અભ્યાસ માટે કાર્યરત છે. આ વેધશાળાનું સ્થાપન તથા સંચાલન ભૌતિક અનુસંધાન પ્રયોગશાળાના સંશોધન કાર્યક્રમ અંતર્ગત થયેલ છે. ઉદયપુરનું હવામાન અને જળ સ્ત્રોત્રને કારણે સર્જાતી પવનની મંદ ગતિ સંયુક્ત રીતે સૌર નિરિક્ષણ માટેની આદર્શ જગ્યા બને છે.

ઇતિહાસ 
આ વેધશાળાની સ્થાપના ૧૯૭૬ માં ડો. અરવિંદ ભટનાગરે કરી હતી. જેમાં સમયાંતરે વિવિધ વૈજ્ઞાનિકોએ યોગદાન આપી વેધશાળાનો ઉત્તરોત્તર વિકાસ ચાલુ રાખ્યો છે.

સુવિધાઓ 
વિવિધ પ્રકારના દૂરબીનોથી સજ્જ, આ વેધશાળા સૂર્યની દૃશ્યમાન સપાટી, સૂર્યના ચુંબકીય ક્ષેત્રો, સૂર્યનું વિસ્તૃત બાહ્ય વાતાવરણ, અને સ્પેક્ટ્રોસ્કોપિક અભ્યાસ માટે વપરાય છે. આ વેધશાળા ઓસ્ટ્રેલિયા અને સ્પેઇન વચ્ચેના અક્ષાંશ વિસ્તારમાં કાર્યરત રહી, સંયુક્ત આંતરાષ્ટ્રીય સૌર સંશોધનનો ભાગ છે.

આ પણ જુઓ 
 ભૌતિક અનુસંધાન પ્રયોગશાળા
 માઉન્ટ આબુ વેધશાળા
 સૂર્ય

સંદર્ભ 

ભૌતિકવિજ્ઞાન
રાજસ્થાન
ખગોળશાસ્ત્ર
ઉદયપુરનાં જોવાલાયક સ્થળો